ది గ్రడ్జ్
కామిక్-కాన్ 2006 సమయంలో "ది గ్రడ్జ్ 3"ని సోనీ ప్రకటించింది. ఈ కొనసాగింపు చిత్రానికి దర్శకత్వం వహించమని తొలుత తనకు ప్రతిపాదన వచ్చిందని, అయితే నిర్మించడానికే తాను మక్కువ చూపానని తకాషి షిమిజు తెలిపాడు. 2007 అక్టోబరు 23న ఈ చిత్రానికి టాబీ విల్కిన్స్ దర్శకత్వం వహిస్తాడని స్పష్టమైంది. లఘు చిత్రాలు రూపొందించిన ఆయన 2006లో "ది గ్రడ్జ్ 2" చిత్రం విడుదలకు ప్రచార వస్తువుగా "టేల్స్ ఫ్రమ్ ది గ్రడ్జ్‌"ను రూపొందించాడు. దీనిని తకాషి షిమిజు మరియు శామ్ రైమి సంయుక్తంగా నిర్మిస్తారు. దీనికి సంబంధించిన కథనం యొక్క రెండో ముసాయిదా పూర్తయింది, ఈ సినిమా చిత్రీకరణ తదుపరి స్క్రిప్ట్ రూపకల్పన ఆధారంగా జనవరి, 2008 మొదట్లో ప్రారంభం కావొచ్చు. ది గ్రడ్జ్ శ్రేణిలో ఇదే ఆఖరు చిత్రం.
ది గ్రడ్జ్
మాథ్యూ విలియమ్స్ (విలియం మాపోదర్), అతని భార్య జెన్నీఫర్ (క్లియా డువాల్) మరియు అనారోగ్యంతో బాధపడుతున్న అతని తల్లి ఎమ్మా సాకి గృహంలోకి ప్రవేశిస్తారు. జపాన్‌లో తన జీవితం పట్ల జెన్నీఫర్ అసంతృప్తిగా ఉంటుంది. అక్కడి భాష కూడా ఆమె మాట్లాడలేకపోతుంది. దాంతో ఒకసారి నడుస్తూ వెళుతుండగా కుప్పకూలిపోతుంది. పరిస్థితులు మెరుగుపడుతాయని మాథ్యూ ఆమెకు ధైర్యం చెబుతాడు. వారికి నచ్చకుంటే కుటుంబమంతా కలిసి తిరిగి అమెరికా సంయుక్తరాష్ట్రాలకు వెళ్లిపోతామని అంటాడు.